Ungfrú Suður-Afríka var krýnd Miss Universe í gærkvöldi en fulltrúi Íslands , Birta Abiba Þórhallsdóttir , var meðal þeirra tíu sem komust í úrslit keppninnar . Zozibini Tunzi , 26 ára , var ákaft fagnað eftir að hafa flutt lokaræðuna á úrslitunum í gærkvöldi . Þar talaði hún um að vilja valdefla ungar konur til að auka sjálfstraust þeirra . „ Ég ólst upp í heimi þar sem konur sem líta út eins og ég , með þennan húðlit og hár , voru aldrei álitnar fallegar , “ sagði Tunzi í ræðu sinni . „ Ég held að það sé orðið tímabært að þetta breytist , “ bætti hún við . Alls tóku yfir 90 konur þátt í keppninni sem var haldin í Atlanta . Birta var ein þeirra sem komust í tíu kvenna úrslit en þær tvær sem þóttu sigurstranglegastar fyrir keppnina , ungfrú Taíland , Paweensuda Saetan-Drouin , og ungfrú Filippseyjar , Gazini Ganados , komust hins vegar ekki í tíu kvenna úrslitin . Ungfrú Búrma , Swe Zin Htet , komst ekki í úrslitin en hún komst í fréttirnar fyrir að vera fyrst kvenna í keppninni til að staðfesta opinberlega að vera samkynhneigð . Í viðtali við People-tímaritið sagði hún að þátttaka í keppninni hefði vonandi mjög mikil og jákvæð áhrif á LGBTQ-samfélagið í Búrma en samkynhneigð er ólögleg í landinu og má dæmda fólk í lífstíðarfangelsi fyrir samkynhneigð . Birta Abiba Þórhallsdóttir , fulltrúi Íslands í Miss Universe . AFP Í fyrra tók trans-kona í fyrsta skipti þátt í Miss Universe en það var ungfrú Spánn , Angela Ponce .